# ประเทศมาดากัสการ์

| สาธารณรัฐมาดากัสการ์* *Repoblikan'i Madagasikara* (มาลากาซี)
* *République de Madagascar* (ฝรั่งเศส)

 |
| --- |
|
ธงชาติ

ตราแผ่นดิน

 |
| **คำขวัญ:**Tanindrazana, Fahafahana, Fandrosoana (ภาษามาลากาซี: แผ่นดินของบรรพบุรุษ, เสรีภาพ, การพัฒนา) |
| **เพลงชาติ:** รีตานินดราซาไนมาลาลาโอระยะเวลา: 1 minute and 3 seconds1:03 |
|  |
| เมืองหลวงและเมืองใหญ่สุด | อันตานานารีโว |
| ภาษาราชการ | ภาษามาลากาซีและภาษาฝรั่งเศส |
| การปกครอง | สาธารณรัฐระบบกึ่งประธานาธิบดีแบบเดี่ยวภายใต้คณะผู้ยึดอำนาจการปกครอง |
|  |
| • ประธานาธิบดี  | Michael Randrianirina |
| • นายกรัฐมนตรี  | Herintsalama Rajaonarivelo |
|  |
| ประกาศเอกราช จากฝรั่งเศส |
|  |
| • ประกาศ  | 26 มิถุนายน พ.ศ. 2503 |
|  |
| พื้นที่ |
| • รวม | 587,041 ตารางกิโลเมตร (226,658 ตารางไมล์) (46) |
| • แหล่งน้ำ (%) | 013% |
| ประชากร |
| • ประมาณ ก.ค. 2005 | 18,606,000 (56) |
| • สำมะโนประชากรปี 1997 | 16,099,246 |
| • ความหนาแน่น | 32 ต่อตารางกิโลเมตร (82.9 ต่อตารางไมล์) (171) |
| จีดีพี (อำนาจซื้อ) | ประมาณ 2560 |
| • รวม | $ 39.805 พันล้าน |
| • ต่อหัว | $ 1,554 |
| จีดีพี (ราคาตลาด) | ประมาณ 2560 |
| • รวม | $ 10.557 พันล้าน |
| • ต่อหัว | $ 412 |
| เอชดีไอ (2562) |  0.528 ต่ำ (164) |
| สกุลเงิน | อารีอารีมาดากัสการ์ (MGA) |
| เขตเวลา | UTC+3 (EAT) |
| • ฤดูร้อน (เวลาออมแสง) | UTC+3 (ไม่มี) |
| รหัสโทรศัพท์ | 261 |
| โดเมนบนสุด | .mg |
| 1รัฐธรรมนูญได้กำหนดให้ภาษามาลากาซีเป็นภาษาประจำชาติ |

**มาดากัสการ์** (ฝรั่งเศส: *Madagascar*; มาลากาซี: *Madagasikara*) หรือชื่อทางการคือ **สาธารณรัฐมาดากัสการ์** (ฝรั่งเศส: *République de Madagascar*; มาลากาซี: *Repoblikan'i Madagasikara*) คือประเทศที่มีลักษณะเป็นเกาะในมหาสมุทรอินเดีย ตั้งอยู่นอกชายฝั่งทางตะวันออกของแอฟริกา ใกล้กับโมซัมบิก เกาะมาดากัสการ์ที่เป็นเกาะหลักเป็นเกาะใหญ่เป็นอันดับ 4 ของโลก เป็นถิ่นของสายพันธุ์พืชและสัตว์ถึงร้อยละ 5 ของโลก และมีมากกว่าร้อยละ 80 ที่เป็นสัตว์หรือพืชเฉพาะถิ่นมาดากัสการ์ ที่เด่นคือตัวลีเมอร์ซึ่งอยู่ในตระกูลไพรเมต ตัวฟอสซา (fossa) ซึ่งกินเนื้อ นกเฉพาะถิ่น 3 ตระกูล และต้นบาวบับ (baobab) 6 ชนิด ภาษาหลักคือภาษามาลากาซี สมดุลทางธรรมชาติของมาดากัสการ์ถูกคุกคาม เนื่องจากป่าส่วนใหญ่เสียหาย และลีเมอร์ได้สูญพันธุ์ถึง 15 สายพันธุ์

## ประวัติศาสตร์

มีหลักฐานปรากฏว่า มีผู้คนอาศัยอยู่ในมาดากัสการ์มาเป็นเวลา 2000 ปีมาแล้ว และต่อมามีคนเชื้อสายแอฟริกันและอินโดนีเซียมาตั้งถิ่นฐานบนเกาะนี้ในศตวรรษที่ 16 ภายใต้การนำของดีโอกู ดีอัช นักบุกเบิกชาวโปรตุเกส ดินแดนในเกาะมาดากัสการ์รวมกันภายใต้ระบอบกษัตริย์ในช่วงปี พ.ศ. 2340-2404 แต่ฝรั่งเศสได้เข้าอ้างสิทธิ์ในการปกครองในปี พ.ศ. 2438 และต่อมาในปี พ.ศ. 2439 ระบอบกษัตริย์ถูกทำลายทำให้ตกเป็นอาณานิคมของฝรั่งเศสในวันที่ 6 สิงหาคม พ.ศ. 2439 กษัตริย์องค์สุดท้ายคือสมเด็จพระราชินีนาถรานาวาโลนาที่ 3 แห่งมาดากัสการ์ และต่อมาปี พ.ศ. 2501 มีการลงประชามติให้สาธารณรัฐมาลากาซีมีอำนาจปกครองตนเองในประชาคมฝรั่งเศส และได้รับเอกราชในวันที่ 26 มิถุนายน พ.ศ. 2503

## ประชากร

### เชื้อชาติ

เมื่อ 2,000-1,500 ปีก่อน ชาวออสโตรนีเชียได้อพยพมายังมาดากัสการ์ และได้ผสมกับพวกชาวแอฟริกาพื้นเมือง ต่อมาก็มีชาวอาหรับ อินเดีย และยุโรป อพยพมาบนเกาะนี้ เป็นชาวมาลากาซี 16 ล้านคน เมรินา 3 ล้านคน เบตซิเลโอ 1 ล้านคน ซึมิเฮตี 989,000 คน และสะกาลาวะ 7 แสนคน

### ศาสนา

ศาสนาคริสต์ร้อยละ 41 ศาสนาอิสลามร้อยละ 7 ศาสนาพราหมณ์-ฮินดูร้อยละ 0.1 ที่เหลือนับถือความเชื่อท้องถิ่น ผีสางนางไม้ ไสยศาสตร์ ฯลฯ

## เศรษฐกิจ

มาดากัสการ์มีระบบเศรษฐกิจแบบตลาด โดยมีอุตสาหกรรมเกษตร สิ่งทอ เหมืองแร่ และการท่องเที่ยว ซึ่งมีส่วนสำคัญต่อเศรษฐกิจ อุตสาหกรรมที่ใหญ่ที่สุดของประเทศเมื่อพิจารณาจากผลผลิตประจำปี ได้แก่ อุตสาหกรรมอาหารทะเล เครื่องแก้ว น้ำตาล สิ่งทอ ปูนซีเมนต์ การท่องเที่ยว กระดาษ ปิโตรเลียม และเหมืองแร่ การประมง และการท่องเที่ยว ถือเป็นสามเสาหลักของเศรษฐกิจ

คาดการณ์ว่าการเติบโต ทางเศรษฐกิจ
จะสูงถึง 4% ในปี 2568 โดยได้รับแรงหนุนจากการลงทุน การก่อสร้าง และการท่องเที่ยว ผลผลิตทางการเกษตรคาดว่าจะลดลงเนื่องจากการเก็บเกี่ยวข้าวที่ต่ำกว่าค่าเฉลี่ยเนื่องจากปริมาณน้ำฝนไม่เพียงพอ อัตราเงินเฟ้อยังคงอยู่สูงกว่า 8% คาดการณ์ว่าการเติบโตทางเศรษฐกิจจะอยู่ที่ 4.2% โดยเฉลี่ยในช่วงปี 2569-2570 โดยได้รับแรงหนุนจากการลงทุนภาครัฐในโครงสร้างพื้นฐาน

มาดากัสการ์มีทรัพยากรธรรมชาติอุดมสมบูรณ์ จึงมีศักยภาพในการพัฒนาการเกษตร การผลิตข้าวเป็นกิจกรรมทางเศรษฐกิจหลักที่สร้างอาชีพให้กับประชากรประมาณ 10 ล้านคน ครัวเรือนร้อยละ 86 ปลูกข้าว แต่อัตราการเติบโตเฉลี่ยต่อปีของภาคการผลิตข้าวอยู่ที่เพียง 1.5 เปอร์เซ็นต์ ซึ่งเป็นสาเหตุหลักของความยากจนในชนบท

### การค้ากับไทย

การค้านวมมีมูลค่า 42.13 ล้าน USD ไทยส่งออก 38.66 ล้าน USD นำเข้า 3.47 ล้าน USD จึงได้เปรียบดุลการค้า 35.19 ล้าน USD
(ข้อมูลจากกระทรวงพาณิชย์ ปี 2561)
สินค้านำเข้า
เครื่องเพชรพลอย อัญมณี เงินแท่งและทองคำ ปุ๋ย และยากำจัดศัตรูพืชและสัตว์ เสื้อผ้าสำเร็จรูป พืชสำหรับทำพันธุ์สัตว์น้ำสด แช่เย็น แช่แข็ง แปรรูปและกึ่งสำเร็จรูป
(ข้อมูล: กระทรวงพาณิชย์)
สินค้าส่งออก
รถยนต์ อุปกรณ์และส่วนประกอบ เคมีภัณฑ์ ผ้าผืน ผลิตภัณฑ์พลาสติก เหล็ก เหล็กกล้าและผลิตภัณฑ์

## อ้างอิง